
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εγκατάσταση στην Ελλάδα γραφείου ή υποκατα¬ 
στήματος της εταιρείας «ΜΑΡΙΝΕ 5ΕΑ 5ΕΚ\/ΙΈΕ5 
5.Α.» που εδρεύει στα Νησιά Μάρσαλ. 

2 Καθορισμός ανώτατου ορίου επιτρεπόμενων 
ημερών κίνησης εκτός έδρας υπαλλήλων του Δή¬ 
μου Διδυμότειχου για το έτος 2017. 

3 Έγκριση εργασίας καθ'υπέρβαση του υποχρεωτι¬ 
κού ωραρίου σε υπαλλήλους του Οργανισμού για 
το έτος 2017. 


ΑΠΟΦΑΣΕΙΣ 

Αριθμ. 2212.2-1/5053/ 14391/2017 (1) 

Εγκατάσταση στην Ελλάδα γραφείου ή υποκατα¬ 
στήματος της εταιρείας «ΜΑΡΙΝΕ 5ΕΑ 5ΕΡνΐΟΕ5 

5.Α.» που εδρεύει στα Νησιά Μάρσαλ. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α. του Α.Ν. 378/1968 (ΦΕΚ 82 Α/17-4-1968), 

β. του άρθρου 25 του ν. 27/1975 (ΦΕΚ 77/Α/22-4-1975) 
και ιδίως την παράγραφο 1, 

γ. του άρθρου 4 του ν. 2234/1994 (ΦΕΚ 142/Α/ 
31-8-1994), 

δ. του άρθρου 25 του ν. 2515/1997 (ΦΕΚ 154/Α/ 
25-7-1997), 

ε. του άρθρου 34 του ν. 3427/2005 (ΦΕΚ 312/Α/ 
27-12-2005), 

στ. του άρθρου 4 του ν. 3752/2009 (ΦΕΚ 40/Α/ 
4-3-2009), 

ζ. του άρθρου 31 του ν. 4150/2013 (ΦΕΚ 102/Α/ 
29-4-2013), 


η. του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε μετο άρθρο πρώτο 
του π.δ. 63/2005 (ΦΕΚ 98/Α/22-4-2005), 
θ. του Κεφαλαίου Α', του πρώτου μέρους, του 
ν. 4389/2016 (ΦΕΚ 94/Α/27-05-2016), 
ι. του π.δ. 85/2012 (ΦΕΚ 141/Α/21-6-2012) «Ίδρυση 
και μετονομασία Υπουργείων, μεταφορά και κατάργη¬ 
ση υπηρεσιών» και ειδικότερα το άρθρο 5 όπως αντι- 
καταστάθηκε από το άρθρο 1 του π.δ. 94/2012 (ΦΕΚ 
149/Α/17-7-2012) «Τροποποίηση π.δ. 85/2012 «Ίδρυση 
και μετονομασία Υπουργείων, μεταφορά και κατάργηση 
υπηρεσιών» (Α' 141)» και τροποποιήθηκε με το άρθρο 3 
π.δ. 98/2012 (ΦΕΚ 160/Α/10-8-2012), 
ια. του π.δ. 70/2015 (ΦΕΚ 114/Α/22-9-2015) «Ανασύ¬ 
σταση των Υπουργείων Πολιτισμού και Αθλητισμού, Υπο¬ 
δομών, Μεταφορών και Δικτύων, Αγροτικής Ανάπτυξης 
και Τροφίμων. Ανασύσταση του Υπουργείου Ναυτιλίας 
και Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής...», 
ιβ. του π.δ. 125/2016 (ΦΕΚ 210/Α/05-11-2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών», 

ιγ. της αριθ. 3122.18/03/13/11-12-2013 (ΦΕΚ 3263/ 
Β/20-12-2013) κοινής απόφασης των Υπουργών Οικονο¬ 
μικών - Ανάπτυξης και Ανταγωνιστικότητας - Ναυτιλίας 
και Αιγαίου και των αριθ. 1246.3/5/94/1-12-1994 (ΦΕΚ 
919/Β/14-12-1994) και 1246.3/6/94/1 -12-1994 (ΦΕΚ 919/ 
Β/14-12-1994) κοινών αποφάσεων των Υπουργών Εθνι¬ 
κής Οικονομίας, Οικονομικών και Εμπορικής Ναυτιλίας. 

2. Το αριθ. 119834570957 0410 0086 παράβολο Γενι¬ 
κής Γραμματείας Πληροφοριακών Συστημάτων. 

3. Την από 17 Φεβρουάριου 2017 αίτηση της εταιρείας 
«ΜΑΡΙΝΕ 5ΕΑ 5ΕΡνΐΈΕ5 5.Α.», αποφασίζουμε: 

Άρθρο 1 

1. Εγκρίνουμε την εγκατάσταση στην Ελλάδα γρα¬ 
φείου ή υποκαταστήματος της εταιρείας «ΜΑΡΙΝΕ 5ΕΑ 
5ΕΚ\/ΙΈΕ5 5.Α.» που εδρεύει στα νησιά ΜΑΡΣΑΛ και την 
υπαγωγή της στις διατάξεις του άρθρου 25 του ν. 27/1975 

όπως αντί καταστάθηκε με το άρθρο 4 του ν. 2234/1994 
και τροποποιήθηκε με το άρθρο 4 του ν. 3752/2009 και 
με το άρθρο 31 του ν. 4150/2013 με το σκοπό όπως εφό¬ 
σον επιτρέπεται από το καταστατικό της, απασχολείται 
αποκλειστικά και μόνο με πράξεις που προβλέπονται στο 
άρθρο αυτό, δηλαδή με τη διαχείριση, εκμετάλλευση, 
ναύλωση, διακανονισμό αβαριών, μεσιτεία αγοραπωλη¬ 
σιών ή ναυπηγήσεων ή ναυλώσεων πλοίων με Ελληνική 
ή ξένη σημαία πάνω από 500 κόρους ολικής χωρητικότη¬ 
τας, με εξαίρεση τα επιβατηγό ακτοπλοϊκά πλοία και τα 
εμπορικά πλοία που εκτελούν εσωτερικούς πλόες, καθώς 
και με την αντιπροσώπευση πλοιοκτητριών εταιρειών, ως 
και επιχειρήσεων που έχουν σαν αντικείμενο εργασιών 
τις ίδιες με τις προαναφερόμενες δραστηριότητες. 

2. Ειδικότερα επιτρέπεται από το γραφείο ή υποκατά¬ 
στημα της εταιρείας να γίνονται στην Ελλάδα οι παρα¬ 
κάτω εργασίες: 

α. Η επιμέλεια θεμάτων που αφορούν αποκλειστικά και 
μόνο τα πλοία τα οποία ανήκουν σ' αυτή ή τα πλοία που 
διαχειρίζεται ή εκμεταλλεύεται ή τα πλοία των επιχειρή¬ 
σεων που αντιπροσωπεύει και έχουν σχέση με: 

(1) Την εξεύρεση πληρωμάτων από την Ελλάδα ή το 
εξωτερικό για την επάνδρωση των πιο πάνω πλοίων, την 
υπογραφή συμβάσεων ναυτικής εργασίας με τα πληρώ¬ 
ματα των πλοίων αυτών, καθώς και τις διατυπώσεις για 
την αποστολή και μετάβαση των πληρωμάτων σ' αυτά 
τα πλοία. 

Για την εξεύρεση και επάνδρωση των πιο πάνω πλοίων 
με Ελληνικά πληρώματα, πρέπει να τηρούνται οι διατά- 
ξειςτης Ελληνικής Νομοθεσίας που ισχύουν κάθε φορά. 

(2) Την εκκαθάριση και εξόφληση στην Ελλάδα ή στο 
Εξωτερικό κάθε οφειλόμενης παροχής, για τα πληρώ¬ 
ματα των πιο πάνω πλοίων καθώς και μισθών, αποζη¬ 
μιώσεων κάθε είδους, που οφείλονται σ' αυτούς ή τις 
οικογένειές τους, νοσηλίων, αντιτίμων τροφοδοσίας εξό¬ 
δων μεταβάσεως για ναυτολόγηση ή επαναπατρισμό και 
εμβασμάτων στις οικογένειες των ναυτικών. 

(3) Την ασθένεια ή εργατικό ατύχημα οποιουδήποτε 
μέλους πληρώματος των παραπάνω πλοίων όπως π.χ 
καταβολή μισθών ασθένειας, αποζημιώσεων για ατυχή¬ 
ματα ή για ψυχική οδύνη, εξόφληση νοσηλίων, αμοιβών 
γιατρών και λοιπών εξόδων νοσοκομειακής και ιατρο¬ 
φαρμακευτικής περίθαλψης. 

(4) Την φορολογία των παραπάνω πλοίων μαζί με την 
εξόφληση των σχετικών φόρων και τελών και την αμ¬ 
φισβήτηση με κάθε νόμιμο μέσο της νομιμότητας των 
τυχόν φόρων, τελών, προστίμων κ.λπ. που τους έχουν 
επιβληθεί. 

(5) Τ ην συντήρηση, τις επισκευές, τις μετασκευές, τον 
εφοδιασμό, την κλάση των παραπάνω πλοίων, είτε οι 
σχετικές συμβάσεις και εργασίες συνάπτονται και εκτε- 
λούνται στην Ελλάδα είτε στο Εξωτερικό. 

(6) Τον διορισμό και την ανάκληση πρακτόρων σε 
οποιοδήποτε λιμάνι του κόσμου, την αποστολή εμβα¬ 
σμάτων εξόδων και αμοιβών των παραπάνω διοριζο- 
μένων πρακτόρων και τον έλεγχο των σχετικών λογα¬ 
ριασμών τους που αποστέλλονται. 

(7) Τις απαιτήσεις και υποχρεώσεις των παραπάνω 
πλοίων από οποιαδήποτε συμβατική ή εξωσυμβατική αι¬ 


τία όπως π.χ αβαρίες συγκρούσεις, επιθαλάσσιες αρωγές 
κ.λπ. και την ενέργεια κάθε άλλης πράξης στην Ελλάδα ή 
στο Εξωτερικό σχετικής με την διαχείριση και εκμετάλ¬ 
λευση πλοίων. Εξαιρούνται απαιτήσεις και υποχρεώσεις 
που αφορούν μεταφορές μεταξύ Ελληνικών λιμανιών. 

(8) Τη σύναψη συμβάσεων για την προμήθεια καυ¬ 
σίμων και λιπαντικών για τα παραπάνω πλοία, καθώς 
επίσης και συμβάσεων που αφορούν την προμήθεια 
ανταλλακτικών και εφοδίων καταστρώματος μηχανο¬ 
στασίου και θαλαμηπόλου. 

β. Η επιμέλεια θεμάτων σχετικά με το ΝΑΤ και γενικά 
την κοινωνική ασφάλιση του προσωπικού των πλοίων, 
που διαχειρίζεται ή εκμεταλλεύεται ή των επιχειρήσεων 
που αντιπροσωπεύει και την εξόφληση των σχετικών 
οφειλών. 

γ. Η τήρηση λογιστικών βιβλίων των επιχειρήσεων που 
αντιπροσωπεύει και διαχειρίζεται το γραφείο ή υποκα¬ 
τάστημα, ο έλεγχος των λογαριασμών τους, η διενέργεια 
εισπράξεων και πληρωμών για λογαριασμό τούτων κα¬ 
θώς και η τήρηση λογαριασμών στιςΤράπεζεςτης Ελλά¬ 
δος ή του Εξωτερικού στο όνομά τους σε συνάλλαγμα 
του Εξωτερικού. Επίσης η σύγκληση στην Ελλάδα των 
Διοικητικών Συμβουλίων και Γενικών Συνελεύσεων των 
ξένων αυτών ναυτιλιακών εταιρειών και η σύνταξη των 
Ισολογισμών και λογαριασμό αποτελεσμάτων χρήσης. 

δ. Η σύναψη συμβάσεων ναύλωσης, εκμίσθωσης και 
γενικά κάθε είδους συμβάσεως που αναφέρονται στην 
εκμετάλλευση πλοίων όπως στο άρθρο 1 της παρούσης, 
η επιμέλεια κάθε θέματος σχετικού με τις συμβάσεις αυ¬ 
τές όπως π.χ η εκκαθάριση και είσπραξη ναύλων, μισθω¬ 
μάτων, σταλιών και επισταλιών, αποζημιώσεων και η κα¬ 
ταβολή αποζημιώσεων σχετικά με τις συμβάσεις αυτές. 

ε. Η επιμέλεια θεμάτων σχετικά με την ασφάλιση 
των πλοίων που διαχειρίζονται ή εκμεταλλεύονται σε 
ασφαλιστές ή ασφαλιστικές εταιρείες, η πληρωμή των 
σχετικών ασφαλίστρων στην Ελλάδα ή στο Εξωτερικό 
καθώς επίσης και η εγγραφή και διατήρηση των πλοίων 
σε συνεταιρισμούς ασφαλίσεων αστικής ευθύνης του 
πλοιοκτήτη (6ΕϋΒ5). 

στ. Η διαπραγμάτευση και σύναψη με προμήθεια συμ¬ 
βάσεων ναυπηγήσεων μετασκευών ή επισκευών με Ναυ¬ 
πηγεία ή αγοραπωλησιών, πλοίων για λογαριασμό ξένων 
Ναυτιλιακών εταιρειών εφόσον τηρούνται οι σχετικές με 
την φορολογία των πλοίων διατάξεις,καθώς και η διαμε- 
σολάβηση για τη σύναψη συμβάσεων χρηματοδότησης 
των παραπάνω ναυπηγήσεων ή αγοραπωλησιών. 

ζ. Η μεσιτεία για τη ναύλωση πλοίων που αναφέρονται 
στην παρ. 1 του άρθρου αυτού και η επιμέλεια κάθε 
θέματος σχετικά με την εργασία αυτή. 

3. Απαγορεύεται στο γραφείο ή υποκατάστημα που θα 
εγκατασταθεί να πρακτορεύει πλοία σε Ελληνικά λιμάνια 
καθώς και να αναπτύξει κάθε άλλη δραστηριότητα που 
δεν αναφέρεται στην απόφαση αυτή. 

Άρθρο 2 

1. Η εταιρεία ΜΑΚΙΝΕ 5ΕΑ δΕΚνΚΕδ 5.Α. που εδρεύ¬ 
ει στα νησιά ΜΑΡΣΑΛ είναι υποχρεωμένη μέσα σε δύο 
μήνες από την δημοσίευση της απόφασης αυτής να κα- 

ταθέσει στο Υπουργείο Οικονομίας και Ανάπτυξης (Δι¬ 
εύθυνση Κεφαλαίων Εξωτερικού) Τραπεζική εγγυητική 
επιστολή αναγνωρισμένης Τράπεζας του εσωτερικού ή 
εξωτερικού ποσού δολαρίων ΗΠΑ 10.000. 

Η εγγυητική αυτή επιστολή θα καταπίπτει υπέρ του 
Ελληνικού Δημοσίου, σύμφωνα με την διαδικασία του 
άρθρου 4 του α.ν. 378/1968 σε περίπτωση παράβασης 
των διατάξεων του α.ν. 378/1968 και του άρθρου 25 
του ν. 27/1975 όπως αντικαταστάθηκε με το άρθρο 4 
του ν. 2234/1994 και τροποποιήθηκε με το άρθρο 4 του 
ν. 3752/2009 και με το άρθρο 31 του ν. 4150/2013, καθώς 
και των όρων της απόφασης αυτής. 

2. Η παραπάνω εταιρεία έχει υποχρέωση: 
α. Όταν εγκαταστήσει γραφείο ή υποκατάστημα 
στην Ελλάδα σύμφωνα με το άρθρο 1, να γνωρίσει τού¬ 
το στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας 
και Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας). 

β. Να ενημερώνει μέσα στον μήνα Ιανουάριο κάθε χρό¬ 
νο τα παραπάνω Υπουργεία και την Ανεξάρτητη Αρχή 
Δημοσίων Εσόδων σχετικά με τη Δ/νση του γραφείου ή 
υποκαταστήματόςτης στην Ελλάδα, το αντικείμενο των 
εργασιών του, τον αριθμό, τα στοιχεία ταυτότητος και 
την ακριβή διεύθυνση διαμονήςτου ξένου και Ελληνικού 
προσωπικού που απασχολείται σ' αυτό και το ποσό που 
εισάγεται κάθε χρόνο σε συνάλλαγμα, το οποίο μετατρέ- 
πεται σε εθνικό νόμισμα, ή και σε ευρώ. 

Το ποσό που εισάγεται κάθε χρόνο σε συνάλλαγμα, το 
οποίο μετατρέπεται σε εθνικό νόμισμα, ή και σε ευρώ 
πιστοποιείται με την προσκόμιση στα Υπουργεία Ναυτι¬ 
λίας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στην Ανεξάρτητη Αρχή Δη¬ 
μοσίων Εσόδων (Διεύθυνση Εφαρμογής Άμεσης Φορο¬ 
λογίας) των ακολούθων εγγράφων: 

(α) ΒεβαίωσηςΤράπεζας ή Τραπεζών, που λειτουργούν 
στην Ελλάδα, από τις οποίες θα προκύπτει το συνάλλαγ¬ 
μα που εισήχθη και μετετράπη σε εθνικό νόμισμα καθώς 
και τα ποσά σε ευρώ, που εισήχθηκαν κατά το παρελθόν 
έτος για την κάλυψη όλων των πληρωμών της εταιρείας 
στην Ελλάδα. Το σύνολο των ποσών αυτών δεν δύναται 
να είναι κατώτερο του ισόποσου των 50.000 δολ. ΗΠΑ. 

(β) Υπεύθυνης δήλωσης του ν. 1599/1986 με την οποία 
ο νόμιμος εκπρόσωπος της εταιρείας θα βεβαιώνει: 

ί)Το συνολικό συνάλλαγμα που εισήχθη και μετατρά¬ 
πηκε σε εθνικό νόμισμα καθώς επίσης το ποσό σε ευρώ 
που εισήχθη από την εταιρεία κατά το παρελθόν έτος. 

ν) Τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για κάλυψη των πάσης φύσε- 
ως δαπανών λειτουργίας του γραφείου της στην Ελλάδα, 
το οποίο δεν δύναται να είναι κατώτερο του ισόποσου 
των 50.000 δολ. ΗΠΑ. 

μι) Τα ποσά εισαχθέντος συναλλάγματος ή ευρώ που 
χρησιμοποίησε η εταιρεία για την κάλυψη άλλων πλη¬ 
ρωμών για λογαριασμό της ή για λογαριασμό τρίτων. 

Στην ίδια υπεύθυνη δήλωση όλα τα ποσά σε ευρώ που 
αναφέρονται παραπάνω, πρέπει να εκφράζονται και σε 
δολάρια ΗΠΑ και να εμφανίζονται και στα τηρούμενα 


από την εταιρεία λογιστικά βιβλία, μαζί με τα αντίστοιχα 
παραστατικά. 

γ. Να γνωστοποιεί κάθε μεταβολή της Ιθαγένειας της 
εταιρείας, του τύπου υπό τον οποίο λειτουργεί αυτή, της 
έδρας, της επωνυμίας της, του αντικειμένου της, καθώς 
και του διευθυντού και εκπροσώπου αυτής στην Ελλά¬ 
δα στα Υπουργεία Ναυτιλίας και Νησιωτικής Πολιτικής 
(Διεύθυνση Ποντοπόρου Ναυτιλίας) και Οικονομίας και 
Ανάπτυξης (Διεύθυνση Κεφαλαίων Εξωτερικού) και στην 
Ανεξάρτητη Αρχή Δημοσίων Εσόδων (Διεύθυνση Εφαρ¬ 
μογής Άμεσης Φορολογίας) μέσα σε δεκαπέντε ημέρες 
από την μεταβολή που έγινε. 

δ. Εφόσον απασχολεί αλλοδαπό προσωπικό, να γνω¬ 
στοποιεί στα κατά τόπο γραφεία αλλοδαπών και μετα¬ 
νάστευσης με κοινοποίηση και στα Υπουργεία Ναυτιλί¬ 
ας και Νησιωτικής Πολιτικής (Διεύθυνση Ποντοπόρου 
Ναυτιλίας) και Οικονομίας και Ανάπτυξης (Διεύθυνση 
Κεφαλαίων Εξωτερικού) και στα κατά τόπο τμήματα Αλ¬ 
λοδαπών του Υπουργείου Εσωτερικών κάθε μεταβολή 
σχετικά με την πρόσληψη, απόλυση, διεύθυνση κατοι¬ 
κίας του προσωπικού αυτού εντός ΙΟημέρου από της 
συντελέσεώςτης. 

ε. Να τακτοποιεί μέσα σε δύο μήνες όλες τις προς το 
Δημόσιο υποχρεώσεις της σε περίπτωση διαλύσεώςτης 
ή καταργήσεως του γραφείου ή υποκαταστήματος που 
θα εγκατασταθεί στην Ελλάδα. 

στ. Απαγορεύεται οποιαδήποτε ανάμειξη ή προσφο¬ 
ρά υπηρεσιών από μέρους του ξένου προσωπικού, που 
απασχολείται στο γραφείο ή υποκατάστημα της παρα¬ 
πάνω εταιρείας, σε άλλες δραστηριότητες μέσα στην 
Ελληνική Επικράτεια. 

Άρθρο 3 

1. Η άδεια που χορηγείται με την απόφαση αυτή, παύ¬ 
ει να ισχύει και θεωρείται ότι δεν έχει χορηγηθεί ποτέ 
εφόσον: 

α. Η παραπάνω εταιρεία δεν εγκαταστήσει γραφείο 
ή υποκατάστημα που προβλέπει το άρθρο 1 μέσα σε 
τρεις (3) μήνες από την ημέρα που ισχύει η απόφαση 
αυτή ή δεν καταθέσει εμπρόθεσμα την εγγυητική επι¬ 
στολή που αναφέρεται στην παραγρ. (1) του άρθρου 2 
της απόφασης αυτής. 

β. Η παραπάνω εταιρεία δεν γνωστοποιήσει στα 
Υπουργεία Ναυτιλίας και Νησιωτικής Πολιτικής (Δι¬ 
εύθυνση Ποντοπόρου Ναυτιλίας) και Οικονομίας και 
Ανάπτυξης (Διεύθυνση Κεφαλαίων Εξωτερικού) και 
στην Ανεξάρτητη Αρχή Δημοσίων Εσόδων (Διεύθυνση 
Εφαρμογής Άμεσης Φορολογίας) μέσα στην παραπάνω 
τρίμηνη προθεσμία την εγκατάσταση στην Ελλάδα του 
γραφείου ή υποκαταστήματός της που ιδρύεται με την 
απόφαση αυτή. 

2. Η απόφαση αυτή μπορεί να ανακληθεί σε περίπτω¬ 
ση διαπιστώσεως παράβασης των όρων της από την 
εταιρεία που προαναφέρθηκε. 

Άρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και για 5 έτη, μετά την 
παρέλευση των οποίων εφαρμογή έχουν οι διατάξεις 
του εδαφ. 2, της παρ. 1, του άρθρου 25 του ν. 27/1975 

όπως αντικαταστάθηκε με την παρ. 1, του άρθρου 31 
του ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Φεβρουάριου 2017 
Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 892 _ (2) 

Καθορισμός ανώτατου ορίου επιτρεπόμενων 
ημερών κίνησης εκτός έδρας υπαλλήλων του 
Δήμου Διδυμότειχου για το έτος 2017. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1 .Τις διατάξεις του άρθρου 280 του ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης-Πρόγραμμα Καλλικράτης»(ΦΕΚ 87 Α7 
07-06-2010) με τις οποίες συνίσταται ως ενιαία αποκε¬ 
ντρωμένη μονάδα διοίκησης του κράτους, η Αποκεντρω¬ 
μένη Διοίκησης Μακεδονίας -Θράκης. 

2. Το άρθρο 24 του π.δ. 142/2010 «Οργανισμός της 
Αποκεντρωμένης Διοίκησης Μακεδονίας - Θράκης» 
(ΦΕΚ 235 Α727-12-2010). 

3. Τις διατάξειςτου άρθρου 56 του ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών» (ΦΕΚ 93/Α'). 

4. Την αριθ. 4/6-2-2015 Πράξη του Υπουργικού Συμ¬ 
βουλίου «Αποδοχή παραιτήσεων των Γενικών Γραμματέ¬ 
ων των Αποκεντρωμένων Διοικήσεων της Χώρας» (ΦΕΚ 
24/Α'). 

5. Τις διατάξεις της υποπαραγράφου Δ9 της παρα¬ 
γράφου Δ του άρθρου 2 του ν. 4336/2015 (ΦΕΚ 94 Α/ 
14-08-2015) «Συνταξιοδοτικές διατάξεις Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσεις για την 
υλοποίηση της Συμφωνίας Χρηματοδότησης». 

6. Τις διατάξεις του ν. 3469/2006 (ΦΕΚ 131/Α7 
28.6.2006) «Εθνικό Τυπογραφείο, Εφημερίδα της Κυ¬ 
βερνήσεως, και λοιπές διατάξεις». 

7. Τις διατάξεις της παρ. 3 του άρθρου 90 του π.δ. 63/ 
2005 (ΦΕΚ 98 Α') «Κωδικοποίηση της νομοθεσίας για την 
Κυβέρνηση και τα κυβερνητικά όργανα που αφορούν 
τον έλεγχο των δαπανών που προκαλούν οι κανονιστικές 
διοικητικές πράξεις». 

8. Το αριθμ. 451/17-1-2017 έγγραφο του Δήμου Διδ/ 
χου με το οποίο υποβλήθηκε αίτημα για τον καθορισμό 
του ανώτατου ορίου επιτρεπόμενων ημερών κίνησης 
εκτός έδρας υπαλλήλων του Δήμου, για το έτος 2017, 
αποφασίζουμε: 

Ορίζουμε το ανώτατο όριο των επιτρεπόμενων κατ’ 
έτος ημερών μετακίνησης εκτός έδρας υπαλλήλων που 
υπηρετούν στο Δήμο Διδ/χου Ν. Έβρου, για το έτος 2017 
ως εξής: 


Στην Δ/νση Διοικητικών - Οικονομικών Υπηρεσιών 

1. Τρεις υπάλληλοι (3) κλάδου ΠΕ Διοικητικού - Οικο¬ 
νομικού, ημέρες 20 έκαστος. 

2. Έναν υπάλληλο (1) κλάδου ΠΕ Διοικητικού, 20 ημέ¬ 
ρες. 

3. Είκοσι έξι υπάλληλοι (26) κλάδου ΔΕ Διοικητικού, 
ημέρες 50 για έναν και 15 για τους υπόλοιπους. 

4. Τρεις υπάλληλοι (3) κλάδου ΤΕ Διοικητικού - Λογι¬ 
στικού, ημέρες 15 έκαστος. 

5. Δύο υπάλληλοι (2)του κλάδου ΤΕ Διεκπεραίωσης 
Υποθέσεων Πολιτών, ημέρες 10 έκαστος. 

6. Τρεις υπάλληλοι (3) του κλάδου ΔΕ Διεκπεραίωσης 
Υποθέσεων Πολιτών, ημέρες 10 έκαστος. 

7. Ένας υπάλληλος του κλάδου ΤΕ Κοινωνικής Εργα¬ 
σίας, ημέρες 15. 

8. Ένας υπάλληλος του κλάδου ΠΕ Γεωπονίας, ημέρες 
20 . 

9. Δύο υπάλληλοι του κλάδου ΤΕ Τεχνολόγων Γεωπο¬ 
νίας, ημέρες 15 έκαστος. 

10. Ένας υπάλληλος του κλάδου ΤΕ Τεχνολόγων Πλη¬ 
ροφορικής, ημέρες 15. 

11. Δύο υπάλληλοι του κλάδου ΔΕ Χειριστών Ηλεκτρο¬ 
νικών Υπολογιστών, ημέρες 10 έκαστος. 

12. Ένας υπάλληλος του κλάδου ΤΕ Διοίκησης Μονά¬ 
δων Τοπικής Αυτοδιοίκησης, 15 ημέρες. 

Β. Στην Δ/νση Τεχνικών Υπηρεσιών - Δόμησης και Πε¬ 
ριβάλλοντος 

1. Εναν υπάλληλο (1) κλάδου ΠΕΤοπογράφων Μηχα¬ 
νικών, 60 ημέρες. 

2. Δύο υπάλληλοι (2) κλάδου ΠΕ Πολιτικών Μηχανικών, 
ο ένας 45 ημέρες και ο άλλος 10 ημέρες. 

3. Έναν υπάλληλο (1) κλάδου ΠΕ Αρχιτεκτόνων, 10 
ημέρες. 

4. Έναν υπάλληλο (1) κλάδου ΤΕ Μηχανολόγων Μη¬ 
χανικών, ημέρες 10. 

5. Ένας υπάλληλος (1) κλάδου ΔΕ Μηχανοτεχνιτών, 
ημέρες 60. 

6. Ένας υπάλληλος (1) κλάδου ΤΕ Πολιτικών Μηχανι¬ 
κών, 55 ημέρες. 

7. Δέκα υπάλληλοι (10) κλάδου ΔΕ Οδηγών,ημέρες 60 
έκαστος. 

8. Ένας (1) υπάλληλοςτου κλάδου ΤΕ Τεχνολόγων Πο¬ 
λιτικών Μηχανικών, ημέρες 10. 

9. Έξι υπάλληλοι (6) του κλάδου ΔΕ Χειριστών, ημέρες 
10 έκαστος. 

10. Ένας υπάλληλος (1 )του κλάδου ΔΕ Εισπρακτόρων, 
ημέρες 5. 

11. Δύο υπάλληλοι (2) του κλάδου ΔΕ Ηλεκτροσυγκολ¬ 
λητών, ημέρες 5. 

Η σχετική δαπάνη ύψους 6.500,00 € που θα προκληθεί, 
θα βαρύνει τον προϋπολογισμό του Δήμου Διδ/χου οικο¬ 
νομικού έτους 2017, και συγκεκριμένα τους παρακάτω 
κωδικούς: 

Κ.Α.Ε. 10.6422.01 3.000,00 

Κ.Α.Ε. 15.6422.01 500,00 

Κ.Α.Ε. 20.6422.01 1.500,00 

Κ.Α.Ε. 30.6422.01 3.000,00 

Κ.Α.Ε. 70.6422.01 1.000,00 







Τεύχος Β' 995/24.03.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 23 Φεβρουάριου 2017 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθμ. 05α (3) 

Έγκριση εργασίας καθ' υπέρβαση του υποχρεω¬ 
τικού ωραρίου σε υπαλλήλους του Οργανισμού 
για το έτος 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΛΛΗΝΙΚΟΥ 
ΓΕΩΡΓΙΚΟΥ ΟΡΓΑΝΙΣΜΟΥ «ΔΗΜΗΤΡΑ» 
(Συνεδρίαση 85η/08 και 09.02.2017) 

Έχοντας υπόψη: 

Ι.Τιςδιατάξειςτου άρθρου 14Βτουν.3429/2005 (ΦΕΚ 
314Α'), όπως το άρθρο αυτό προστέθηκε με την παρ. 1 
του άρθρου 66 του ν. 4002/2011 (ΦΕΚ Α' 180). 

2. Την υπ'αριθμ. 188763/10-10-2011 (ΦΕΚ Β' 2284/ 
13-10-2011) κοινή απόφαση των Υπουργών Οικονο¬ 
μικών και Αγροτικής Ανάπτυξης και Τροφίμων, με την 
οποία συστάθηκε ο ΕΛΛΗΝΙΚΟΣ ΓΕΩΡΓΙΚΟΣ ΟΡΓΑΝΙΣ¬ 
ΜΟΣ - ΔΗΜΗΤΡΑ (ΕΛΓΟ-ΔΗΜΗΤΡΑ), όπως τροποποι¬ 
ήθηκε με τις αριθμ. 919/131869/20-10-2014 (ΦΕΚ Β' 
2889/27-10-2014) και 9657/122441/10-11-2015 (ΦΕΚ 
Β' 2537/25-11-2015) όμοιες. 

3. Την υπ' αριθμ. 3079/42636/17.04.2015 (Φ.Ε.Κ. 
ΥΟΔΔ 270/21.04.2015) απόφαση του Υπουργού Αγρο¬ 
τικής Ανάπτυξης και Τροφίμων όπως τροποποιήθηκε 
με τις υπ'αριθμ. 8866/112517/16.10.2015 (Φ.Ε.Κ. ΥΟΔΔ 
739/20.10.2015), 11361 /144942/23.12.2015 (Φ.Ε.Κ ΥΟΔΔ 
942/28.12.2015), 3509/49656/22.04.2016 (Φ.Ε.Κ. ΥΟΔΔ 
220/26.04.2016) και 5337/71600/22.06.2016 (Φ.Ε.Κ. 
ΥΟΔΔ 325/23.06.2016) αποφάσειςτου Υπουργού Αγρο¬ 
τικής Ανάπτυξης και Τροφίμων με τις οποίες διορίστη¬ 
καν τα μέλη του προσωρινού Δ.Σ. του ΕΛΓΟ-ΔΗΜΗΤΡΑ, 
σύμφωνα με τις διατάξεις της παρ. 4 του άρθρου 8 της 
ανωτέρω κοινής υπουργικής απόφασης όπως ισχύει. 

4. Τις διατάξεις των παρ. 4 και 11 του άρθρου 3 της 
ανωτέρω κοινής υπουργικής απόφασης, σύμφωνα με τις 
οποίες, στο Δ.Σ., που είναι αρμόδιο για κάθε θέμα που 
αφορά στη λειτουργία του ΕΛΓΟ -ΔΗΜΗΤΡΑ, εισηγείται 
ο Διευθύνων Σύμβουλος. 

5. Τις διατάξεις άρθρου 7 του Κεφαλαίου Β' «Μισθο- 
λογικές ρυθμίσεις των υπαλλήλων του Δημοσίου, των 
ΟργανισμώνΤοπικής Αυτοδιοίκησης (Ο.Τ.Α.) πρώτου και 
δεύτερου βαθμού, των Νομικών Προσώπων Δημοσίου 


(Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς και των 
Δ.Ε.Κ.Ο. του Κεφαλαίου Α' του ν. 3429/2005 (Α' 314) και 
άλλες μισθολογικές διατάξεις» του ν. 4354/2015 (Α' 176) 
σύμφωνα με τις οποίες οι διατάξεις του νόμου εφαρμό¬ 
ζονται από 1.1.2016 στον Οργανισμό. 

6. Τις διατάξεις του άρθρου 20 του προαναφερόμε- 
νου νόμου «Αποζημίωση για εργασία καθ'υπέρβαση του 
υποχρεωτικού ωραρίου-Αποζημίωση για εργασία προς 
συμπλήρωση του υποχρεωτικού ωραρίου». 

7. Το γεγονός ότι οι αυξημένες υπηρεσιακές ανάγκες 
του Οργανισμού όπως: 

- Καθημερινοί τακτικοί και έκτακτοι έλεγχοι σε γεωρ¬ 
γικές επιχειρήσεις σε όλη την επικράτεια της χώρας από 
οδηγούς - δειγματολήπτες. 

- Αυξημένος όγκος δρομολογίων λόγω μεταφοράς 
υπαλλήλων για καθημερινούς τακτικούς ελέγχους πι¬ 
στοποίησης. 

- Εργαστηριακοί έλεγχοι. 

- Καταχώρηση ισοζυγίων γάλακτος καθώς και καταχω¬ 
ρήσεις εισκομίσεων αιγοπρόβειου γάλακτος. 

- Περιποίηση παραγόμενων γαλακτοκομικών προϊό¬ 
ντων στη Γαλακτοκομική ΕΠΑΣ Ιωαννίνων. 

- Αντιμετώπιση αυξημένων και επειγουσών αναγκών 
που προκύπτουν σε θέματα διοικητικο-οικονομικής δι¬ 
αχείρισης 

πρέπει να αντιμετωπισθούν από το υπηρετούν προσω¬ 
πικό με απασχόληση του πέραν του κανονικού ωραρίου. 

8. Την αριθμ. 42259/20.12.2016 απόφαση ανάληψης 
υποχρέωσης (ΑΔΑ: 6Κ8ΚΟΞ3Μ-ΥΛΨ) για δαπάνη ύψους 
30.000,00 ευρώ, περίπου, που θα βαρύνει τις πιστώσεις 
του κωδικού ΕΓΛΣ 60 του προϋπολογισμού του Οργα¬ 
νισμού. 

9. Την αριθμ. 624/13.01.2017 εισήγηση του Διευθύνο- 
ντος Συμβούλου, αποφασίζουμε: 

1 .Την έγκριση εργασίας καθ' υπέρβαση του υποχρεω¬ 
τικού ωραρίου κατά τις απογευματινές ώρες σε εξήντα 
(60) υπαλλήλους και μέχρι εκατόν είκοσι (120) ώρες ανά 
υπάλληλο και ανά εξάμηνο για το έτος 2017 και για τους 
λόγους που αναγράφονται στο σκεπτικό της παρούσης. 

2. Η προκαλούμενη δαπάνη θα βαρύνει τις πιστώσεις 
του κωδικού ΕΓΛΣ 60 του προϋπολογισμού του Οργα¬ 
νισμού. 

3. Να δοθεί εξουσιοδότηση στον Διευθύνοντα Σύμ¬ 
βουλο για την έκδοση απόφασης η οποία θα εγκρίνει την 
υπερωριακή απασχόληση ονομαστικά σε υπαλλήλους 
του Οργανισμού με βάση τα αναφερόμενα στην παρά¬ 
γραφο 1 της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Δ.Σ. 

ΓΕΩΡΓΙΟΣ ΚΑΡΕΤΣΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























